| জৈনধর্ম |
| --- |
|  |
| জৈন প্রার্থনা
* ভক্তামর স্তোত্র
* মিচ্ছামি দুক্কদম্‌
* ণমোকার মন্ত্র
* জয় জিনেন্দ্র
 |
| দর্শন
* অনেকান্তবাদ
* বিশ্বতত্ত্ব
* অহিংসা
* কর্ম
* মোক্ষ
* কেবল জ্ঞান
* দ্রব্য
* তত্ত্ব
* অস্তেয়
* ব্রহ্মচর্য
* অপরিগ্রহ
* গুণস্থান
* সংসার
* সত্য
 |
| প্রথা
* সল্লেখনা
 |
| প্রধান ব্যক্তিত্ব
* ২৪ জন তীর্থঙ্কর
* ঋষভনাথ
* পার্শ্বনাথ
* মহাবীর
* অরিহন্ত
* গণধর
* কুন্দকুন্দ
* হরিভদ্র
 |
| প্রধান সম্প্রদায়
* দিগম্বর
* শ্বেতাম্বর
 |
| ধর্মগ্রন্থ
* *আগম*
* *তত্ত্বার্থসূত্র*
* *কল্পসূত্র*
* *নালতিয়ার*
 |
| অন্যান্য
* ইতিহাস
* জৈন পতাকা
* জৈন প্রতীক
* পরস্পরোপগ্রহো জীবানাম্‌
* সম্প্রদায়
* সময়রেখা
* নির্ঘণ্ট তালিকা
 |
| উৎসব
* দীপাবলি
* মহাবীর জয়ন্তী
* পর্যুষণ
* সম্বৎসরী
 |
| তীর্থস্থানতীর্থ
* পালিতানা
* গিরনার
* শিখরজি
* শ্রবণবেলগোলা
 |
| *ধর্ম প্রবেশদ্বার* |
| * দে
* স
 |

আচার্য **হেমচন্দ্র** ছিলেন একজন জৈন পণ্ডিত ও কবি। তিনি ব্যাকরণ, দর্শন, ভাষাবিজ্ঞান ও সমসাময়িক ইতিহাসের উপর গ্রন্থ রচনা করেন। জীবদ্দশায় তিনি একজন মহাপণ্ডিতের স্বীকৃতি অর্জন করেছিলেন। তাকে ‘কলিকালসর্বজ্ঞ’ (কলিযুগের সব কিছু জানেন যিনি) উপাধি অর্জন করেছিলেন।

প্রথম জীবন
----------

অধুনা ভারতের গুজরাত রাজ্যের ধন্ধুকা অঞ্চলে এক কার্তিক পূর্ণিমা তিথিতে হেমচন্দ্র জন্মগ্রহণ করেছিলেন। বিভিন্ন সূত্রে তার ভিন্ন ভিন্ন জন্মসন উল্লিখিত হয়েছে। তবে সাধারণভাবে ধরে নেওয়া হয় যে তিনি ১০৮৮ খ্রিষ্টাব্দে জন্মগ্রহণ করেছিলেন। তার পিতা চাচিঙ্গা ছিলেন একজন মোধ বানিয়া বৈষ্ণব এবং মাতা পাহিনী ছিলেন একজন জৈন। হেমচন্দ্রের নামকরণ করা হয়েছিল চঙ্গদেব। তার বাল্যকালে জৈন সন্ন্যাসী দেবচন্দ্রসুরি ধন্ধুকে এসেছিলেন। তিনি হেমচন্দ্রের বুদ্ধিমত্তা দেখে খুশি হন। তিনি হেমচন্দ্রকে শিষ্য করতে চেয়েছিলেন। হেমচন্দ্রের মা ও মামা তাতে রাজি হলেও, তার বাবা তাতে রাজি ছিলেন না। তবুও দেবচন্দ্রসুরি হেমচন্দ্রকে নিয়ে খম্ভাতে আসেন এবং সেখানে মাঘ শুক্লা চতুর্থী তিথিতে হেমচন্দ্রকে সন্ন্যাস দীক্ষা দেন। হেমচন্দ্রের সন্ন্যাস নাম হয় সোমচন্দ্র। খম্ভাতের শাসক উদয় মেহতা বা উদয়ন দেবচন্দ্রসুরিকে এই অনুষ্ঠানে সাহায্য করেন। তিনি ধর্মশাস্ত্র, দর্শন, ন্যায়শাস্ত্র ও ব্যাকরণ শিক্ষা করেন এবং জৈন ও অন্যান্য ধর্মের ধর্মশাস্ত্রগুলিতে পাণ্ডিত্য অর্জন করেন। ২১ বছর বয়সে তিনি অধুনা রাজস্থান রাজ্যের নাগাউরে জৈনদের শ্বেতাম্বর সম্প্রদায়ের আচার্য পদ লাভ করেন এবং তার নামকরণ করা হয় আচার্য হেমচন্দ্র সুরি।

হেমচন্দ্র ও সিদ্ধরাজ
--------------------

সেই সময় আহ্নিলওয়াড় পাটণ থেকে গুজরাত শাসন করতেন সোলাঙ্কি রাজবংশের রাজারা। হেমচন্দ্র ঠিক কবে প্রথম আহ্নিলওয়াড় পাটণে এসেছিলেন, তা জানা যায় না। জৈন সন্ন্যাসীরা বছরে আট মাস পরিব্রাজকের জীবন যাপন করেন এবং বর্ষাকালের চার মাস চতুর্মাস উপলক্ষ্যে এক জায়গায় বাস করেন। হেমচন্দ্রও চতুর্মাস উপলক্ষ্যেই আহ্নিলওয়াড় পাটনে অবস্থান করেছিলেন এবং সেখানেই তার অধিকাংশ গ্রন্থ রচনা করেছিলেন।

সম্ভবত ১১২৫ খ্রিষ্টাব্দ নাগাদ তার সঙ্গে সিদ্ধরাজ জয়সিংহের (সম্ভাব্য জীবৎকাল ১০৯২-১১৪১ খ্রিষ্টাব্দ) পরিচয় ঘটে। এরপরই সোলাঙ্কি রাজসভায় তার গুরুত্ব বৃদ্ধি পায়। ১১৩৫ খ্রিষ্টাব্দে যখন সিদ্ধরাজ মালব জয় করেন, তখন ধর থেকে অন্যান্য অনেক কিছুর সঙ্গে তিনি ভোজের রচনাবলিও নিয়ে আসেন। একদিন সিদ্ধরাজ *সরস্বতী-কণ্ঠাভরণ* (যেটি *লক্ষণ প্রকাশ* নামেও পরিচিত) নামে সংস্কৃত ব্যাকরণ সংক্রান্ত একটি সন্দর্ভ আবিষ্কার করেন। এই গ্রন্থটি পাঠ করে তিনি এতটাই অভিভূত হয়েছিলেন যে, তিনি রাজসভার পণ্ডিতদের একটি সহজ ও সরল ব্যাকরণ গ্রন্থ রচনার অনুরোধ জানান। হেমচন্দ্র সিদ্ধরাজকে কাশ্মীর থেকে আটটি শ্রেষ্ঠ ব্যাকরণ সন্দর্ভ নিয়ে আসার জন্য অনুরোধ করেন। সেগুলি অধ্যয়ন করে তিনি পাণিনির *অষ্টাধ্যায়ী* গ্রন্থের আদলে একটি নতুন ব্যাকরণ গ্রন্থ রচনা করেন। তিনি নিজের ও রাজার নামানুসারে এই গ্রন্থটির নামকরণ করেন *সিদ্ধ-হেম-শব্দানুশাসন*। গ্রন্থটি পাঠ করে সিদ্ধরাজ এতটাই খুশি হন যে, তিনি আদেশ দেন, গ্রন্থটি হাতির পিঠে চড়িয়ে যেন আহ্নিলওয়াড় পাটণের রাস্তায় পরিক্রমা করানো হয়। হেমচন্দ্র এই ব্যাকরণ গ্রন্থটির উদাহরণ বর্ণনার জন্য সোলাঙ্কি রাজবংশের ইতিহাস একটি মহাকাব্যের আকারে রচনা করেন। এই গ্রন্থটির নাম হল *দ্ব্যশরায় কাব্য*।

হেমচন্দ্র ও কুমারপাল
--------------------

*প্রভাচন্দ্র* অনুসারে, সিদ্ধরাজ একবার তার ভ্রাতুষ্পুত্র কুমারপালকে হত্যা করতে যান। কারণ, জ্যোতিষীরা তাকে জানিয়েছিল, কুমারপালের হাতেই তার রাজ্য ধ্বংস হয়ে যাবে। হেমচন্দ্র পাণ্ডুলিপির একটি স্তুপের মধ্যে কুমারপালকে লুকিয়ে রেখে তাকে রক্ষা করেন। যদিও এই ধরনের ঘটনার উল্লেখ ভারতীয় লোকসাহিত্যে প্রায়শই দেখা যায়। এই ঘটনাটির ঐতিহাসিকতা নিয়েও সন্দেহের অবকাশ রয়েছে। তাছা বিভিন্ন সূত্রে সিদ্ধরাজের উদ্দেশ্য ভিন্ন ভিন্ন দেখানো হয়েছে।

হেমচন্দ্র কুমারপালের (১১৪৩-১১৭৩) উপদেষ্টা হয়েছিলেন। কুমারপালের রাজত্বকালে গুজরাত সংস্কৃতির একটি কেন্দ্রে পরিণত হয়। জৈন অনেকান্তবাদ দর্শনের প্রয়োগ ঘটিয়ে হেমচন্দ্র নিজের উদারমনস্কতার পরিচয় দিয়েছিলেন। তা দেখে কুমারপাল অভিভূত হয়েছিলেন। কুমারপাল ছিলেন শৈব। তিনি সোমনাথ মন্দির পুনর্নির্মাণের আদেশ দিয়েছিলেন। কিছু লোক হেমচন্দ্রের সম্মান বৃদ্ধিতে ঈর্শান্বিত হয়ে কুমারপালের কাছে অভিযোগ জানান যে, হেমচন্দ্র অত্যন্ত অহংকারী লোক। তিনি হিন্দু দেবদেবীদের সম্মান করেন না। এমনকি শিবকেও প্রণাম করেন না। কুমারপাল যখন মন্দির উদ্বোধন করেন, তখন সেই অনুষ্ঠানে হেমচন্দ্রকে আমন্ত্রণ জানানো হয়। হেমচন্দ্র নিজেই শিবলিঙ্গকে প্রণাম করে বলেন:

> যিনিই জন্ম ও মৃত্যুর চক্রের কারণ আসক্তি ও ঘৃণার মতো অন্ধতাকে ধ্বংস করেন, আমি তাঁকেই প্রণাম করি; তা সে ব্রহ্মা, বিষ্ণু, শিব বা জিন যেই হোন না কেন।
> 
> 

 শেষ পর্যন্ত রাজা হেমচন্দ্রের অনুগত ভক্তে পরিণত হন এবং জৈনধর্মের পৃষ্ঠপোষকতা শুরু করেন।

১১২১ সাল থেকে হেমচন্দ্র নিজেকে তরঙ্গে একটি জৈন মন্দির নির্মাণের কাজে নিযুক্ত করেন। কুমারপালকে প্রভাবিত করে তিনি জৈনধর্মকে গুজরাতের সরকারি ধর্মে পরিণত করান এবং রাজ্যে পশুহত্যা সম্পূর্ণভাবে বন্ধ করান। এর ফলে ধর্মের নামে পশুবলি গুজরাত থেকে সম্পূর্ণ উঠে যায়। এরই ফলশ্রুতিতে হেমচন্দ্রের ৯০০ বছর পরেও গুজরাতে দীর্ঘ সমুদ্র উপকূল থাকা সত্ত্বেও গুজরাতবাসী মূলত দুগ্ধজাত নিরামিষ খাদ্য গ্রহণ করেন।

মৃত্যু
------

হেমচন্দ্র তার মৃত্যুর ভবিষ্যদ্‌বাণী ছয় মাস আগে থেকেই করেছিলেন। শেষ দিনগুলিতে তিনি উপবাস করতেন। এই জৈন প্রথাটির নাম সল্লেখনা। আহ্নিলওয়াড় পাটনেই তার মৃত্যু হয়। তার মৃত্যুর সাল নিয়ে ভিন্ন ভিন্ন সূত্রে ভিন্ন ভিন্ন তথ্য পাওয়া যায়। তবে সাধারণভাবে মনে করা হয় যে, তিনি ১১৭৩ খ্রিষ্টাব্দে প্রয়াত হন।

রচনা
----

হেমচন্দ্র ছিলেন একজন ব্যতিক্রমী লেখক। তিনি সংস্কৃত ও প্রাকৃত ব্যাকরণ, কাব্য, ভাষাবিজ্ঞান, অভিধান, বিজ্ঞান ও ন্যায় সংক্রান্ত গ্রন্থ এবং ভারতীয় দর্শনের প্রায় সকল শাখার উপর গ্রন্থ রচনা করেছিলেন।

### ব্যাকরণ

#### *সিদ্ধ-হেম-শব্দানুশাসন*

এই সংস্কৃত ব্যাকরণটি পাণিনির *অষ্টাধ্যায়ী* গ্রন্থের আদলে লিখিত। এতে ছয়টি অধ্যায় রয়েছে। প্রত্যেকটি অধ্যায় ভোজের ব্যাকরণের আদলে চারটি ভাগে বিভক্ত। *সিদ্ধ-হেম-শব্দানুশাসন* গ্রন্থে ছটি প্রাকৃত ভাষাও অন্তর্ভুক্ত হয়েছে। এগুলি হল: প্রামাণ্য প্রাকৃত (প্রকৃতপক্ষে মহারাষ্ট্রী প্রাকৃত), শৌরসেনী, মাগধী, পৈশাচী, অন্যক্ষেত্রে অনুল্লিখিত চুলিকাপৈশাচী ও অপভ্রংশ (প্রকৃতপক্ষে গুর্জর অপভ্রংশ, যেটি সেই সময় গুজরাত ও রাজস্থান অঞ্চলে প্রচলিত ছিল এবং যেটি থেকে গুজরাতি ভাষার উৎপত্তি ঘটে)। তিনি অপভ্রংশের বিস্তারিত ব্যাকরণ রচনা করেন এবং সেটি ভালোভাবে বোধগম্য করে তোলার জন্য লোকসাহিত্য থেকে প্রচুর উদাহরণ দেন। এটিই একমাত্র অপভ্রংশ ব্যাকরণ, যার কথা জানা যায়।

### কাব্য

#### *দ্ব্যশরায় কাব্য*

ব্যাকরণ ব্যাখ্যার জন্য তিনি *দ্ব্যশরায় কাব্য* নামে একটি মহাকাব্য রচনা করেছিলেন। এটি সোলাঙ্কি রাজবংশের ইতিহাস। এই গ্রন্থটি সমসাময়িক যুগের গুজরাত অঞ্চলের ইতিহাসের একটি গুরুত্বপূর্ণ সূত্রও বটে।

#### *ত্রিষষ্টি-শলাকা-পুরুষ-চরিত্র*

*ত্রিষষ্টি-শলাকা-পুরুষ-চরিত্র* বা *চৌষট্টি মহৎ ব্যক্তির জীবনী* হল চব্বিশজন তীর্থঙ্কর এবং শলাকাপুরুষ নামে পরিচিত জৈন দর্শনের অন্যান্য গুরুত্বপূর্ণ ব্যাখ্যাতাদের একটি জীবনীমূলক গ্রন্থ। এই গ্রন্থে তাদের সন্ন্যাস এবং জন্ম ও মৃত্যুর চক্র থেকে মুক্তিলাভের ইতিবৃত্তের সঙ্গে সঙ্গে জৈন প্রভাবের কিংবদন্তিমূলক প্রসারের কথাও জানা যায়। এই গ্রন্থটি এখনও জৈনধর্মের আদি ইতিহাস সংক্রান্ত একটি প্রামাণ্য তথ্যসূত্র। এই গ্রন্থের ‘পরিশিষ্টপর্ব’ বা ‘স্থবিরাবলীচরিত’ নামে পরিচিত নির্ঘণ্ট অংশটি তার নিজের ব্যাখ্যা। এই নির্ঘণ্টটি যথেষ্ট গভীরতাসম্পন্ন একটি সন্দর্ভও বটে। *ত্রিষষ্টি-শলাকা-পুরুষ-চরিত্র* গ্রন্থটি *দ্য লাইভস অফ দ্য জৈন এল্ডার্স* নামে ইংরেজি ভাষায় অনূদিতও হয়েছে।

#### অন্যান্য

*কাব্যানুপ্রকাশ* গ্রন্থটি কাশ্মীরি অলংকারবিদ মন্মতের *কাব্যপ্রকাশ* গ্রন্থের আদলে রচিত। এই গ্রন্থে তিনি আনন্দবর্ধন ও অভিনবগুপ্ত প্রমুখ অন্যান্য পণ্ডিতদের রচনা থেকে উদ্ধৃতি দিয়েছেন।

### অভিধান

অভিধানচিন্তামণি (বা 'অভিধানচিন্তামণিনামমালা') হেমচন্দ্রের রচিত চারটি প্রসিদ্ধ অভিধান বা কোষের (এনসাইক্লোপিডিয়া) মধ্যে একটি। ৬ কাণ্ডের এই কোষের মধ্যে প্রথম কাণ্ড কেবল জৈন দেবদেবী ও জৈনমতের ধর্মীয় শব্দসমূহ নিয়ে সমৃদ্ধ। এটি ছাড়া অন্যান্য কাণ্ডগুলো হচ্ছে দেব, মর্ত্য, ভূমি বা তির্যক, নারক ও সামান্য। 'অভিধানচিন্তামণি' গ্রন্থে তার স্ববিরচিত "যশোবিজয়" নামে টীকা রয়েছে, এটা ছাড়াও 'ব্যুৎপত্তিরত্নাকর' (দেবসাগকরণি) এবং 'সারোদ্ধার' (বল্লভগণি) নামে প্রসিদ্ধ টীকা রয়েছে এই গ্রন্থে। এই গ্রন্থে বিভিন্ন ছন্দের ১৫৪২টি শ্লোক রয়েছে। 

অন্যদিকে বিভিন্ন অর্থবোধক শব্দগুলি নিয়ে তিনি *অনেকার্থ কোষ* নামে আরেকটি অভিধান রচনা করেন। *দেশি-শব্দ-সংগ্রহো* বা *দেশি-নাম-মালা* হল স্থানীয় বা অ-সংস্কৃত শব্দের একটি অভিধান। *নিগন্থু সেস* হল একটি উদ্ভিদবিজ্ঞান সংক্রান্ত অভিধান।

### গণিত

হেমচন্দ্র তার পূর্বসূরি গোপালের অনুসরণে ফিবোনাচ্চি রাশিমালার একটি আদি পাঠ দিয়েছিলেন। ১১৫০ খ্রিষ্টাব্দে ফিবোনাচ্চির (১২০২ খ্রিষ্টাব্দ) প্রায় ৫০ বছর আগে এটি প্রকাশিত হয়।

### অন্যান্য রচনা

তার অন্যান্য রচনাগুলি হল *ছন্দানুশাসন* (ছন্দ),*অলংকার চূড়ামণি* (অলংকার শাস্ত্রের টীকা), *যোগ-শাস্ত্র* (যোগ সংক্রান্ত সন্দর্ভ), *প্রমাণ-মীমাংসা* (ন্যায়শাস্ত্র) ও *বীতরাগ-স্তোত্র* (প্রার্থনা)।

আরও দেখুন
---------

* প্রভাবকচরিত
* ভারতীয় গণিতবিদদের তালিকা

টীকা
----

1. ↑  The dates of birth and death differs according to sources. He was initiated at age of 21.

* As per *Dundas*, (1089–??)
* As per *Datta* and *Jain World*, (1088–1173)
* As per *Gujarat Gazetteers, Volume 18*, (1087–1174)
* As per *Indian Merchants and Entrepreneurs*, (1089–1173)

তথ্যসূত্র
---------

1. 1 2  Dinkar Joshi (১ জানুয়ারি ২০০৫)। *Glimpses of Indian Culture*। Star Publications। পৃষ্ঠা 79–80। আইএসবিএন 978-81-7650-190-3।
2. 1 2 3 4 5 6 7 8 9 10 11 12  Paul Dundas (২০০২)। *The Jains*। Psychology Press। পৃষ্ঠা 134–135। আইএসবিএন 978-0-415-26606-2।
3. 1 2 3 4 5 6 7 8 9 10 11 12 13 14 15 16  Amaresh Datta; various (১ জানুয়ারি ২০০৬)। *The Encyclopaedia Of Indian Literature (Volume One (A To Devo)*। **1**। Sahitya Akademi। পৃষ্ঠা 15–16। আইএসবিএন 978-81-260-1803-1।
4. 1 2 3 4 5  "Hemacandra"। Jain World। ৯ মে ২০০৮ তারিখে মূল থেকে আর্কাইভ করা। সংগ্রহের তারিখ ৬ মে ২০০৮।
5. ↑  Jhaverchand Meghani (২০০৩)। *A Noble Heritage: A Collection of Short Stories Based on the Folklore of Saurashtra*। Bharatiya Vidya Bhavan। পৃষ্ঠা xviii।
6. ↑  Hemacandra; R. C. C. Fynes (১৯৯৮)। *The Lives of the Jain Elders*। Oxford University Press। আইএসবিএন 978-0-19-283227-6।
7. ↑  Thomas Koshy (২০০১)। *Fibonacci and Lucas numbers with applications*। John Wiley & Sons। ... before Fibonacci proposed the problem; they were given by Virahanka (between 600 and 800 AD), Gopala (prior to 1 135 AD), ...
8. ↑  Philip Tetlow (২০০৭)। *The Web's awake: an introduction to the field of Web science and the concept*। John Wiley & Sons। আইএসবিএন 0-470-13794-0। This sequence was first described by the Indian mathematicians Gopala and Hemachandra in 1150, who were investigating the possible ways of exactly packing items of length 1 and 2 into containers. In the West it was first studied by ...
9. ↑  Gujarat (India) (১৯৮৪)। *Gazetteers*। Directorate of Government Print. Stationery and Publications। পৃষ্ঠা 183।
10. ↑  Makrand Mehta (১ জানুয়ারি ১৯৯১)। *Indian Merchants and Entrepreneurs in Historical Perspective: With Special Reference to Shroffs of Gujarat, 17th to 19th Centuries*। Academic Foundation। পৃষ্ঠা 65। আইএসবিএন 978-81-7188-017-1।

বহিঃসংযোগ
---------

* Bibliography of Hemachandra's works, Item 687  ওয়েব্যাক মেশিনে আর্কাইভকৃত ১৩ নভেম্বর ২০২১ তারিখে, Karl Potter, University of Washington
* Acharya Hemchandra by Madhya Pradesh Hindi Granth Academy
* The Rhythm of Poetry
* The Golden Mean and the Physics of Aesthetics

| * দে
* স
জৈন সন্ন্যাসী ও সন্ন্যাসিনী |
| --- |
| 
* পট্টবলী
* গণধর
	+ ইন্দ্রভূতি গৌতম
	+ সুধর্মস্বামী

 |
| 
* দিগম্বর সন্ন্যাসী

 |
| শাখা | 
* মূল সংঘ
	+ বলৎকর গণ
	+ কাষ্ঠ সংঘ
* তরণ পন্থ
* বিসপন্থী
* দিগম্বর তেরাপন্থ
* যপনীয়

 |
| প্রাচীন | 
* ভদ্রবাহু
* ধরাসেন
* কুন্দকুন্দ
* উমাস্বাতী (টীকা দেখুন)
* সামন্তভদ্র
* পুষ্পদন্ত
* ভূতবলী
* বট্টকেরা

 |
| মধ্যযুগীয় | 
* পূজ্যপদ
* নেমিচন্দ্র
* বীরসেন
* জিনসেন
* জয়সেন
* অকলঙ্ক
* মনতুঙ্গ
* সিদ্ধসেন দিবাকর
* রবিসেন
* কুমুদেন্দু মুনি
* হরিসেন
* অপরাজিত
* যতিবৃষভ
* প্রভাচন্দ্র

 |
| আধুনিক | 
* আচার্য
	+ শান্তিসাগর
	+ জ্ঞানসাগর
	+ দেশভূষণ
	+ বিদ্যাসাগর
	+ বিদ্যানন্দ
	+ গুপ্তিনন্দী
	+ জ্ঞানসাগর
	+ আর্যনন্দী
	+ সৌভাগ্যসাগর

* মুনি
	+ তরুণসাগর
	+ প্রবালসাগর
	+ প্রজ্ঞাসাগর
	+ প্রমাণসাগর
	+ প্রণামসাগর
* ক্ষুল্লক
	+ গণেশপ্রসাদ বর্ণী
	+ জিনেন্দ্র বর্ণী
* আর্যিকা
	+ জ্ঞানমতী

 |
| শ্বেতাম্বর সন্ন্যাসী |
| প্রাচীন | 
* স্থূলভদ্র

 |
| মধ্যযুগীয় | 
* হরিভদ্র
* হেমচন্দ্র
* যশোবিজয়
* পণ্ডিত টোডরমল
* জিনভদ্র
* জিনবর্ষ
* আনন্দঘন
* হীরাবিজয়

 |
| আধুনিক | 
* বুদ্ধিসাগরসুরি
* চন্দ্রশেখর বিজয়
* জম্বুবিজয়
* জিনদত্তসুরি
* মহাপ্রজ্ঞা
* মহাশর্মণ
* প্রেম সুরি
* রাজেন্দ্রসুরি
* তুলসী
* বিজয়ানন্দসুরি
* বল্লভসুরি

 |
| **টীকা: আচার্য উমাস্বাতীকে দিগম্বর ও শ্বেতাম্বর উভয় সম্প্রদায়ই তাঁদের সন্ন্যাসী বলে গ্রহণ করেছেন।** |

| * দে
* স
 জৈনধর্ম |
| --- |
| ঈশ্বর | 
* তীর্থংকর
* গণধর
* অরিহন্ত

 |
| দর্শন | 
* নীতিবিদ্যা
	+ অহিংসা
* জ্ঞানতত্ত্ব
	+ কেবল জ্ঞান
* জৈন যুক্তিবিদ্যা
	+ অনেকান্তবাদ
* জৈন বিশ্বতত্ত্ব
	+ সিদ্ধশীল
	+ নরক
	+ দিব্য সত্ত্বা
* কর্মবাদ
	+ প্রকারভেদ
	+ কারণ
* গুণস্থান
* দ্রব্য
	+ জীব
	+ অজীব
		- পুদ্গল
		- ধর্ম
* তত্ত্ব
	+ অসরব
	+ বন্ধ
	+ সম্বর
	+ নির্জর
	+ মোক্ষ
* মৃত্যু
* সংসার
* রত্নত্রয়
* কাষায়

 |
| সম্প্রদায় ও শাখা | 

|  |  |
| --- | --- |
| দিগম্বর | 
* মূল সংঘ
	+ বলাৎকার গণ
	+ কাষ্ঠ সংঘ
* তরণ পন্থ
* বিসপন্থী
* তেরাপন্থ
* যাপনীয়
* কাঞ্জি পন্থ

 |
| শ্বেতাম্বর | 
* মূর্তিপূজক
	+ গচ্ছ
		- খরতর
		- তপ
		- ত্রিস্তুতিক
* স্থানকবাসী
* তেরাপন্থত

 |

 |
| প্রথা ও রীতিনীতি | 
* সল্লেখনা
* ধ্যান
	+ সামায়িক
* সন্ন্যাসবাদ
* নিরামিশবাদ
* উপবাস
* আচার-অনুষ্ঠান
* উৎসব
	+ পর্যুষণ
	+ ক্ষমাবাণী
	+ মহামস্তকাভিষেক
* উপাধান
* তপস্যা
* প্রতিক্রমণ

 |
| সাহিত্য | 
* আগম
	+ ষটখণ্ডাগম
	+ কাষায়পহুদা
* মন্ত্র
	+ নমোকার মন্ত্র
	+ ভক্তমার স্তোত্র
* তত্ত্বার্থ সূত্র
* সময়সার
* আপ্তমীমাংসা
* কল্পসূত্র

 |
| প্রতীক | 
* জৈন পতাকা
* সিদ্ধচক্র
* অষ্টমঙ্গল
	+ শ্রীবৎস
	+ নন্দব্রত
* মাঙ্গলিক স্বপ্ন
* স্বস্তিকা

 |
| সাধুসন্ত | 
* দিগম্বর সন্ন্যাসী
* আর্যিকা
* ক্ষুল্লক
* পট্টাবলী
* জৈনধর্ম

 |
| গবেষক | 
* নলিনী বলবীর
* কোলেট কেলাট
* চাঁদবাই
* জন ই. কর্ট
* পল ডুনডাস
* বীরচাঁদ গান্ধী
* হারম্যান জেকবি
* চম্পৎ রাই জৈন
* পদ্মনাভ জৈনী
* জেফরি ডি. লং
* হম্পা নাগরাজাইয়া
* ক্লডিয়া প্যাস্টোরিনা
* বাল পাটিল
* জিনেন্দ্র বর্ণী

 |
| সমাজ | 
* শ্রাবক
* সারক
* তামিল
* প্রতিষ্ঠান
	+ দিগম্বর জৈন মহাসভা
	+ বিশ্ব জৈন সংস্থান
	+ জেএআইএনএ

 |
| অঞ্চল অনুযায়ী জৈনধর্ম | 

|  |  |
| --- | --- |
| ভারতে | 
* বুন্দেলখণ্ড
* দিল্লি
* গোয়া
* গুজরাত
* হরিয়াণা
* কর্ণাটক
	+ উত্তর কর্ণাটক
* কেরল
* মহারাষ্ট্র
	+ মুম্বই
* রাজস্থান
* তামিলনাড়ু
* উত্তরপ্রদেশে

 |
| বিদেশ | 
* কানাডা
* ইউরোপ
* মার্কিন যুক্তরাষ্ট্র
* জাপান
* সিঙ্গাপুর
* হংকং
* পাকিস্তান
* বেলজিয়াম
* আফ্রিকা
* দক্ষিণপূর্ব এশিয়া
* অস্ট্রেলিয়া

 |

 |
| জৈনধর্ম এবং | 
* বৌদ্ধধর্ম
* হিন্দুধর্ম
* ইসলাম
* শিখধর্ম
* সৃষ্টিহীনতাবাদ

 |
| রাজবংশ ও সাম্রাজ্য | 
* ইক্ষ্বাকু
* মৌর্য
* কলিঙ্গ
* কদম্ব
* গঙ্গ
* চালুক্য
* রাষ্ট্রকূট
* হোয়সল
* পাণ্ড্য

 |
| সম্পর্কিত | 
* ইতিহাস
	+ কালরেখা
* পঞ্চ-পরমেষ্ঠী
* প্রতিমা
* শলাকাপুরুষ
* তীর্থ
* সমাবসরণ
* জৈন পঞ্জিকা
	+ সম্বৎসরী
* পঞ্চ কল্যাণক
* অহিংসার মূর্তি
* মন্দির
* ধর্মগ্রন্থ
* শিল্পকলা
* আইন
* নিগোড়
* জৈন পরিভাষা ও ধারণা
* যৌন পার্থক্য

 |
| তালিকা | 
* জৈনদের তালিকা
* জৈন মন্দিরগুলির তালিকা
* জৈন সাধুসন্তদের তালিকা
* দিগম্বর জৈন সাধুসন্তদের তালিকা
* নিবন্ধ তালিকা (নির্ঘণ্ট)

 |
| টেমপ্লেট | 
* ঈশ্বর
* সাহিত্য
* সন্ন্যাসী ও সন্ন্যাসিনী
* গবেষক
* মন্দির
	+ আমেরিকা
	+ বাংলা

 |
| 
* **প্রবেশদ্বার**
* কমন্স পাতা **কমনস**
* উইকিউক্তি পাতা **উইকিউক্তি**
* উইকিসংকলন পাতা **উইকিসংকলন**

 |